ΓΡΑΠΤΗ ΕΡΩΤΗΣΗ E-2312/02

υποβολή: Ria Oomen-Ruijten (PPE-DE) προς την Επιτροπή

(25 Ιουλίου 2002)

Θέμα: Κίνδυνος μόλυνσης τουριστών από το βακτηρίδιο λεγιονέλλα

Εκτιμάται ότι και κατά το τρέχον έτος 800 έως 1400 τουρίστες από την Ευρωπαϊκή Ένωση θα μολυνθούν από το βακτηρίδιο λεγιονέλλα που προκαλεί τη νόσο των λεγεωναρίων. Από το θέρος του 2000ποβάλλω ερωτήσεις προς την Επιτροπή σχετικά με το θέμα αυτό. Τον Φεβρουάριο του 2001 απηύθυνα, μαζί με τους συναδέλφους Corbey, Plooij και De Roo, επιστολή προς τον πρόεδρο της Ευρωπαϊκής Επιτροπής κ. Prodi, σχετικά με την μη ικανοποιητική λειτουργία του δικτύου επιδημιολογικής παρακολούθησης και την μη ικανοποιητική δράση της Ευρωπαϊκής Επιτροπής. Στην απάντηση της Επιτροπής, την οποία λάβαμε τον Απρίλιο του 2001, η Επιτροπήπέσχετο ότι θα επανεξέταζε κατά τους επόμενους μήνες το δίκτυο και ότι θα

ελάμβανε τα δέοντα μέτρα ώστε να διασφαλισθεί η καλύτερη δυνατή ενημέρωση των πολιτών της Ευρωπαϊκής Ένωσης. Επί του παρόντος φαίνεται ότι, αν και κατά τα παρελθόντα έτη οι περιπτώσεις μολύνσεως από το βακτηρίδιο λεγιονέλλα διπλασιάσθηκαν, το δίκτυο εξακολουθεί να μην λειτουργεί ικανοποιητικά, διότι δεν συνεργάζονται όλα τα κράτη μέλη και δεν παρέχουν τις απαραίτητες πληροφορίες.

Μπορεί η Επιτροπή να αναφέρει ποια μέτρα έχουν ληφθεί ή λαμβάνονται στο πλαίσιο του νέου προγράμματος για τη δημόσιαγεία ώστε να εξαλειφθούν στο μεγαλύτερο δυνατό βαθμό οι κίνδυνοι για τους ευρωπαίους τουρίστες·

Απάντηση του κ. Byrne εξ ονόματος της Επιτροπής

(3 Οκτωβρίου 2002)

Η Επιτροπή αναγνωρίζει ότι είναι αναγκαία η παρακολούθησης της κατάστασης όσον αφορά τις λοιμώξεις από legionella στους ευρωπαίους πολίτες και ιδίως στους τουρίστες. Για το λόγο αυτό συνεχίζει να χρηματοδοτεί το σχέδιο της Ευρωπαϊκής Ομάδας Εργασίας για τις λοιμώξεις από legionella (EWGLI) ως μέσο για την καταπολέμηση της λεγεωνέλλωσης στην Ευρώπη.

Από τον Απρίλιο του 2001, που απάντησε στη γραπτή σας ερώτηση, η Επιτροπή εργάστηκε σε στενή συνεργασία με την EWGLI και την επιτροπή που συγκροτήθηκε βάσει της απόφασης 2119/98/ΕΚ για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα. Όλα τα κράτη μέλη συμμετέχουν τώρα με συνεργάτες διορισμένους από τις αρχές των κρατών μελών. Οι επιχειρησιακές διαδικασίες του προγράμματος τροποποιήθηκαν ώστε να εξασφαλίζεται ταχεία και κατάλληλη αντίδραση όσον αφορά τη δημόσιαγεία στο κράτος που εμφανίζεται η λοίμωξη όταν κοινοποιείται συρροή κρουσμάτων. Ύστερα από γνώμη της Επιτροπής Δικτύου, η EWGLI εκπόνησε κατευθυντήριες γραμμές για αξιολόγηση του κινδύνου, περιβαλλοντική έρευνα και έλεγχο και πρόληψη της λεγεωνέλλωσης σταδάτινα συστήματα καθώς και μεθόδους έρευνας και ελέγχου της εκδήλωσης λεγεωνέλλωσης σε ξενοδοχείο ή άλλα καταλύματα. Οι κατευθυντήριες γραμμές περιέχουν επίσης τους ορισμούς και τις διαδικασίεςποβολής έκθεσης και αντίδρασης σχετικά με τη λεγεωνέλλωση που συνδέεται με ταξίδια. Η Επιτροπή μελετά τώρα τον τρόπο προώθησης αυτών των αρχών.

Το νέο πρόγραμμα δημόσιαςγείας επικεντρώνεται στην παρακολούθηση, έγκαιρη ειδοποίηση και ταχεία αντίδραση. Προσδιορίζει ότι η αντίδραση στις απειλές για τηνγεία είναι βασικό θέμα και παρέχει τη βάση για την ενίσχυση και την ανάπτυξη του δικτύου επιδημιολογικής παρακολούθησης και ελέγχου των μεταδοτικών ασθενειών. Ο στόχος είναι η βελτίωση του συστήματος έγκαιρης ειδοποίησης και αντίδρασης και η κινητοποίηση και ο συντονισμός των ευρωπαϊκών πόρων για κοινές έρευνες επιδημικών εκρήξεων που θα επιτρέψουν αμεσότερα μέτρα ελέγχου για τη λεγεωνέλλωση και άλλες μεταδοτικές ασθένειες.